Komisijos reglamentas (EEB) Nr. 3594/91
1991 m. gruodžio 11 d.
dėl tvarkos, taikomos žemės ūkio produktams, kuriems galioja referenciniai kiekiai ir kurie kilę Afrikos, Karibų jūros ir Ramiojo vandenyno šalyse
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. kovo 5 d. Tarybos reglamentą (EEB) Nr. 715/90 dėl tvarkos, taikomos žemės ūkio produktams ir tam tikroms prekėms, pagamintoms perdirbant žemės ūkio produktus, kurie kilę Afrikos, Karibų jūros ir Ramiojo vandenyno šalyse arba užjūrio šalyse ir teritorijose [1] su pakeitimais, padarytais Reglamentu (EEB) Nr. 523/91 [2], ypač į jo 16 ir 27 straipsnius,
kadangi Reglamento (EEB) Nr. 715/90 16 straipsnis tam tikriems žemės ūkio produktams, kuriems galioja tas reglamentas ir kurie kilę minėtose šalyse, numato laipsniškai mažinti muito mokesčius, atsižvelgiant į referencinius kiekius ir prižiūrint Bendrijai, pagal sudarytą grafiką;
kadangi muitas palaipsniui mažinamas per tuos pačius laikotarpius ir remiantis tuo pačiu grafiku, kaip ir laikotarpiai bei grafikas, numatyti Ispanijos ir Portugalijos Stojimo akte tiems paties produktams, importuojamiems iš šių šalių į Bendriją, kaip nustatyta 1985 m. gruodžio 31 d.;
kadangi 1991 m. gruodžio 11 d. Komisijos reglamentas (EEB) Nr. 3593/91, dviem etapais panaikinantis tam tikrus muitus, taikomus prekybai tarp Bendrijos Dešimtuko ir Ispanijos bei Portugalijos po Viduržemio jūros susitarimų [3], numato, kad likutiniai muito mokesčiai, taikomi produktams iš Ispanijos ir Portugalijos, kuriems nuo 1993 m. sausio 1 d. prasideda tarifų panaikinimas, bus panaikinti dviem lygiomis dalimis 1992 m. sausio 1 d. ir 1993 m. sausio 1 d.;
kadangi tokios pat nuolaidos turi būti suteiktos tokiems pat produktams, kurie kilę AKR šalyse;
kadangi remiantis 1987 m. birželio 25 d. Tarybos reglamentu (EEB) Nr. 1820/87 dėl AKR/EEB Ministrų Tarybos sprendimo Nr. 2/87 dėl išankstinio Trečiosios AKR-EEB Konvencijos Protokolo vykdymo [4] po Ispanijos Karalystės ir Portugalijos Respublikos įstojimo į Europos bendriją, minėti referenciniai kiekiai taikomi Ispanijai ir Portugalijai;
kadangi, kad kompetentingos institucijos Bendrijoje galėtų sudaryti metinės prekybos balansą kiekvienam produktui ir, prireikus, pritaikyti minėto Reglamento (EEB) Nr. 715/90 16 straipsnio 3 dalyje numatytą tvarką, šiems produktams taikoma statistinė priežiūra remiantis Tarybos reglamentais (EEB) Nr. 2658/87 [5] su paskutiniais pakeitimais, padarytais Komisijos reglamentu (EEB) Nr. 3537/91 [6], ir (EEB) Nr. 1736/75 [7];
kadangi minėtų produktų importo kaina nustatoma pagal referencinius kiekius Bendrijos mastu pagal iš anksto sudarytą grafiką, jeigu ir kuomet produktai užregistruojami muitinėje laisvai apyvartai; kadangi dėl šios priežasties tikslinga nustatyti referencinius kiekius tiems priede išvardytiems produktams;
kadangi šiame reglamente numatytos priemonės atitinka Vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Tam tikrų produktų, kurie yra kilę Afrikos, Karibų jūros ir Ramiojo vandenyno šalyse, importui į Bendriją taikomi referenciniai kiekiai ir statistinė priežiūra.
Pirmoje pastraipoje minimi produktai, jų KN kodai, galiojimo laikotarpiai ir referencinių kiekių dydžiai nurodyti priede.
2. Kaina kiekiams nustatoma pagal referencinius kiekius, jeigu ir kuomet produktai užregistruojami muitinėje laisvai apyvartai ir prie jų pateikiamas judėjimo pažymėjimas. Jeigu judėjimo pažymėjimas pateikiamas a posteriori, kaina prekėms nustatoma pagal atitinkamą referencinį kiekį, galiojusį tuomet, kai prekės buvo užregistruotos laisvai apyvartai.
Referencinių kiekių panaudojimo laipsnis nustatomas Bendrijos mastu remiantis pagal juos nustatomą importo kainą pirmoje pastraipoje nurodytu būdu, kaip buvo pranešta Europos Bendrijų statistikos tarnybai taikant Reglamentus (EEB) Nr. 2658/87/ir (EEB) Nr. 1736/75.
2 straipsnis
Valstybės narės ir Komisija glaudžiai bendradarbiauja siekdamos užtikrinti atitiktį šiam reglamentui.
3 straipsnis
Šis reglamentas įsigalioja 1992 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. gruodžio 11 d.